

Všeobecne záväzné nariadenie č.  6 / 2023
Obce Rešov

o miestnom poplatku za komunálne odpady a drobné stavebné odpady

Návrh VZN č. 6/2023 vyvesený na úradnej tabuli v obci Rešov dňa: 27.11.2023
Návrh VZN č. 6/2023 zvesený dňa:14.12.2023
VZN č. 6/2023 schválené dňa: 14.12.2023			
VZN č. 6/2023 vyhlásené dňa: 15.12.2023	
VZN č. 6/2023 nadobúda účinnosť dňa: 1.1.2024

Obecné zastupiteľstvo obce Rešov na základe originálneho výkonu samosprávy podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením podľa § 83 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“). 

§ 1
Úvodné ustanovenie
Základné náležitosti o miestnom poplatku za komunálne odpady a drobné stavebné odpady sú ustanovené v § 77 až § 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

§ 2
Základné ustanovenie
Obec Rešov týmto VZN ukladá s účinnosťou od 1. 1. 2024 miestny poplatok za komunálne odpady a drobné stavebné odpady.

§ 3
Predmet úpravy VZN
1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z. z.
1. Toto všeobecne záväzné nariadenie upravuje:
1. stanovenie sadzieb poplatku v nadväznosti na zavedený zber odpadu,
1. určenie spôsobu vyrubenia a platenia poplatku,
1. stanovenie podmienok pre vrátenie, zníženie a odpustenie poplatku.
1. Pre účely tohto VZN sa zdaňovacím obdobím poplatku rozumie kalendárny rok.


§ 4
Sadzby poplatku
1. Obec Rešov stanovuje:
a) sadzbu poplatku 0,0548 EUR za osobu a kalendárny deň ( 20 EUR ročne),
b) sadzbu poplatku 0,045 EUR za kilogram drobného stavebného odpadu bez škodlivín.

 
§ 5
Postup obce pri vyrubení poplatku, splatnosť poplatku a spôsob zaplatenia poplatku
0. Obec v zmysle § 81 zákona č. 582/2004 Z. z. vyrubuje poplatok podľa § 4 ods. 1 písm. a) a ods. 2 tohto VZN rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
0. Obec môže určiť platenie poplatku podľa § 4 ods. 1 písm. a) a ods. 2 tohto VZN v splátkach, pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.
0. Poplatník môže zaplatiť poplatok:
a)	na účet správcu dane,
b)	hotovosťou do pokladne, 
c)	poštovou poukážkou.



§ 6
Vrátenie poplatku
1. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia, a preukáže splnenie podmienok na vrátenie poplatku alebo jeho pomernej časti.
1. Podmienky pre vrátenie poplatku alebo jeho pomernej časti sú:
a) písomná žiadosť o vrátenie poplatku,
 b)	musí zaniknúť dôvod spoplatnenia (napr.: zrušenie trvalého, resp. prechodného pobytu, zánik práva užívania nehnuteľností, úmrtie a pod.).




§ 7
Zníženie poplatku
1. 1.Obec na základe písomnej žiadosti zníži poplatok o 50 % poplatníkovi, ktorým je fyzická osoba, ktorý preukáže na základe dokladov, že viac ako 90 dní v zdaňovacom období sa nezdržiava alebo sa nezdržiaval na území obce Rešov. 
2. Podkladmi sú hodnoverné doklady, z ktorých jednoznačne vyplýva počet dní pobytu poplatníka mimo obce Rešov:
a) - potvrdenie o návšteve školy spolu s potvrdením študentského domova alebo internátu o ubytovaní   50 % úľava
             b) -pri práci vykonanej mimo územia SR – doklady o ubytovaní a potvrdenie
             zamestnávateľa o zamestnaní                         
3. Podklady podľa zákona 563/2009 Z. z. § 5Daňového poriadku musia byť vyhotovené v úradnom jazyku. Doklady v inom štátnom jazyku /okrem českého/ musia byť predložené spolu s úradne overením prekladom v štátnom jazyku.
4. Ak si v zdaňovacom období poplatník neuplatní nárok na zníženie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady podľa odstavca 2./, nárok na zníženie poplatku za toto obdobie zaniká.
5. 



§ 8
Odpustenie poplatku

1. Obec na základe písomnej žiadosti poplatok odpustí za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Rešov.
2. Podkladmi na odpustenie poplatku sú hodnoverné doklady z ktorých jednoznačne vyplýva počet dní pobytu poplatníka mimo obce Rešov, a to:
            a/ potvrdenie nápravno-výchovného zariadenia o výkone väzby alebo trestu,
           b/ potvrdenie zariadenia poskytujúceho služby zdravotnej starostlivosti pobytovou  
                  formou,
           c/ potvrdenie zariadenia poskytujúceho sociálne služby pobytovou formou.
           Podklady podľa zákona 563/2009 Z. z. § 5 Daňového poriadku musia byť vyhotovené 
           v úradnom jazyku. Doklady v inom štátnom jazyku musia byť predložené spolu
            s úradne overeným prekladom v štátnom jazyku.
3. Starosta obce môže na základe písomnej žiadosti poplatok odpustiť ak sa osoba dlhodobo nezdržuje v obci a nie je možné získať potrebné doklady o jej pobyte /rodinní príslušníci, ktorí dlhodobo nežijú s rodinnou v mieste trvalého a prechodného pobytu, rozvedení manželia, nezvestní/.
4. Ak si v zdaňovacom období poplatník neuplatní nárok na odpustenie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady podľa ods. 2/, nárok na odpustenie poplatku za toto obdobie zaniká.



§9
Postup obce proti tvrdosti zákona

Obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím.

§10
Zrušovacie ustanovenie
Týmto VZN sa zrušuje Všeobecne záväzné nariadenie obce Rešov č. 2/2022 .




§ 11
Záverečné ustanovenie
Na tomto VZN obce Rešov sa uznieslo obecné zastupiteľstvo obce Rešov dňa 14.12.2023 svojím uznesením č. 52/7/2023 a toto VZN nadobúda účinnosť 1. januára 2024.






_____________________

